El D iari Oficial de la Generalitat de Catalunya, de conformitat amb la Llei 24/1987, de 28 de desembre, de creació de l'Entitat Autònoma del Diari Oficial i de Publicacions de la Generalitat de Catalunya és el mitjà de què es dota la Generalitat per fer públics els documents que, d'acord amb l'ordenament jurídic, i en virtut dels principis constitucionals de publicitat de les normes i de seguretat jurídica, han d'ésser objecte de publicació oficial.
L'Estatut d'autonomia de Catalunya, en l'article 65, estableix el requisit de publicació de les lleis de Catalunya en el Diari Oficial de la Generalitat de Catalunya (en endavant, DOGC) i en l'article 68.5 es disposa que hi siguin publicats els actes, les disposicions generals i les normes que emanen del Govern o de l'Administració de la Generalitat.
I que aquesta publicació és suficient, a tots els efectes, per a l'eficàcia dels actes i per a l'entrada en vigor de les disposicions generals i les normes.
La Llei de l'Estat 15/2014, de 16 de setembre, de racionalització del sector públic i altres mesures de reforma administrativa estableix la publicació al BOE dels anuncis de notificació dels actes i resolucions administratives derivades de la Llei 30/1992, de 26 de novembre, de règim jurídic de les administracions públiques i del procediment administratiu comú, les notificacions per compareixença derivades de la Llei 58/2003, de 17 de desembre, general tributària i, de les notificacions derivades del Text refós de la Llei del cadastre Immobiliari, aprovat pel Reial decret legislatiu 1/2004, de 5 de març.
Aquesta nova regulació serà d'aplicació a partir de l'1 de juny de 2015.
En aquest sentit i atès que el DOGC ha de publicar, d'acord amb l'article 68.5 de l'Estatut d'autonomia de Catalunya, els documents en qüestió, als efectes de la seva eficàcia, i disposa dels sistemes tecnològics d'entrada, publicació i sortida de documents;
Atès que correspon a l'Entitat Autònoma del Diari Oficial i de Publicacions de la Generalitat de Catalunya exercir, entre d'altres, les funcions tècniques, econòmiques i administratives relacionades amb l'edició i la distribució del DOGC, d'acord amb l'article 3 de la Llei 24/1987, de 28 de desembre, i amb l'objectiu d'adoptar mesures de simplificació i eficiència administrativa;
Per tot això, a proposta del conseller de la Presidència, el Govern
Els anuncis de notificació de l'Administració de la Generalitat de Catalunya i el seu sector públic s'han de publicar al DOGC prèviament a la publicació al Butlletí Oficial de l'Estat, l'eficàcia dels quals serà a partir de la publicació al DOGC, de conformitat amb el que estableix l'article 68.5 de l'Estatut d'autonomia de Catalunya.
Autoritzar l'Entitat Autònoma del Diari Oficial i de Publicacions de la Generalitat de Catalunya com a organisme únic per a la tramesa dels esmentats anuncis de notificació a l'Agència Estatal del BOE.
Aprovar els models d'anunci de notificació en extracte, previstos a l'article 61 de la Llei 30/1992, de 26 de novembre, que utilitzarà l'Administració de la Generalitat de Catalunya i el seu sector públic, que s'adjunten com a annex.
L'Entitat Autònoma del Diari Oficial i de Publicacions de la Generalitat de Catalunya podrà prestar aquest servei en el cas de notificacions de la resta d'administracions públiques a Catalunya.
Disposar la publicació d'aquest Acord al Diari Oficial de la Generalitat de Catalunya.
ANUNCI de notificació de......en procediment [ ]
[L'organisme] ha emès [l'acte administratiu] en la tramitació de l'expedient [número d'expedient i procediment].
Es comunica a [nom, cognoms i NIF de la persona interessada] que, intentada la notificació, aquesta no s'ha pogut dur a terme.
Consegüentment, i d'acord amb el que preveu l'article [....] de la Llei [....] es comunica que, per tal que la persona interessada tingui coneixement del contingut íntegre de l'acte esmentat i pugui [formular-hi al·legacions / interposar recurs], pot comparèixer a les dependències de [organisme], a [adreça, codi postal i localitat], dins el termini de [....] dies, comptador a partir de l'endemà de la publicació d'aquest Anunci al DOGC.
Model d'anunci de notificació amb annex
ANUNCI de notificació de...... en procediment [ ]
[L'organisme] ha emès [l'acte administratiu] en la tramitació de l'expedient [núm. d'expedient i procediment], les dades del qual figuren a l'annex d'aquest Anunci.
Intentada la notificació, aquesta no s'ha pogut dur a terme.
Consegüentment, i d'acord amb el que preveu l'article [....] de la Llei [....], es comunica que, per tal que les persones interessades tinguin coneixement del contingut íntegre de l'acte esmentat i puguin [formular-hi al·legacions / interposar recurs], poden comparèixer a les dependències de [l'organisme], [adreça, codi postal i localitat], dins el termini indicat a l'annex, comptador a partir de l'endemà de la publicació d'aquest Anunci al DOGC.
Escrit que s'hi pot presentar: [tipus d'escrit], en el termini de [xx] dies a partir de la publicació al DOGC.
[relació d'expedients i persones notificades]